Ιωάννης Γιαννηκώστας (υποναύαρχος)

Ο Ιωάννης Γιαννηκώστας (και Γιαννικώστας, 1880 - 5 Μαρτίου 1970)  ήταν αξιωματικός του Πολεμικού Ναυτικού και πολιτικός.

 Βιογραφικά στοιχεία 
Ήταν γιος του Νικολάου Γιαννηκώστα, στρατιωτικού και πολιτικού. Έφτασε στο βαθμό του Υποναύαρχου και έπειτα από την αποστρατεία του ασχολήθηκε με τα κοινά στη Θεσσαλονίκη.
Εξελέγη βουλευτής Θεσσαλονίκης στις 24 Απριλίου 1950 καταλαμβάνοντας την έδρα του αποβιώσαντα Περικλή Καλλιδόπουλου, εκλεγμένου με τη Δημοκρατική Παράταξη (Ένωση Δημοκρατικών Αριστερών), με αρχικό κάτοχο της έδρας τον Ιωάννη Σοφιανόπουλο. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 59, αρ. 188). Στις 10 Μαΐου 1950 με δήλωσή του συνέπραξε με τους Αριστερούς Φιλελευθέρους.

Πέθανε ενώ ήταν υποναύαρχος ε.α. τον Μάρτιο του 1970 και κηδεύτηκε στις 6 Μαρτίου από το Πρώτο Νεκροταφείο Αθηνών.Το Βήμα, Κοινωνικά, 6-3-1970, σελ. 6.

 Παραπομπές 	

Κατηγορία:Έλληνες αξιωματικοί του Πολεμικού Ναυτικού
Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με τη Δημοκρατική Παράταξη